Inesa Kravec
Inesa Mikolajivna Kravec (ukrajinski: Інеса Миколаївна Кравець; rođ. Šuljak / Шуляк) nekadašnja je sovjetska, a kasnije ukrajinska troskokašica i skakačica u dalj. Bila je među najistaknutijim troskokašicama u periodu kada je ta disciplina uvrštena u programe na velikim takmičenjima, ali i svjetska rekorderka sve do 2021, odnosno do Olimpijskih igara u Tokiju, gdje ju je nadmašila Yulimar Rojas. Njen rekord bio je jedan od najdugotrajnijih u ženskoj atletici.